ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସେପ୍ଟେମ୍ବର ୩୦ ରେ ଆକାଂକ୍ଷୀ ବ୍ଲକଗୁଡିକ ପାଇଁ 'ସଂକଳ୍ପ ସପ୍ତାହ' ନାମକ ଏକ ଅନନ୍ୟ ସପ୍ତାହବ୍ୟାପୀ କାର୍ଯ୍ୟକ୍ରମର ଶୁଭାରମ୍ଭ କରିବେ ପ୍ରଧାନମନ୍ତ୍ରୀ
ଦେଶର ୩୨୯ ଟି ଜିଲ୍ଲାର ସମସ୍ତ ୫୦୦ ଆକାଂକ୍ଷୀ ବ୍ଲକରେ 'ସଂକଳ୍ପ ସପ୍ତାହ' ପାଳନ କରାଯିବ
'ସଂକଳ୍ପ ସପ୍ତାହ'ରେ ପ୍ରତ୍ୟେକ ଦିନ ଏକ ନିର୍ଦ୍ଦିଷ୍ଟ ବିକାଶ ବିଷୟବସ୍ତୁକୁ ସମର୍ପିତ କରାଯାଇଛି ଯାହା ଉପରେ ସମସ୍ତ ଆକାଂକ୍ଷୀ ବ୍ଲକ କାର୍ଯ୍ୟ କରିବେ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୩୦, ୨୦୨୩ ସକାଳ ପ୍ରାୟ ୧୦ଟାରେ ନୂଆଦିଲ୍ଲୀର ଭାରତ ମଣ୍ଡପମ୍ ଠାରେ 'ସଂକଳ୍ପ ସପ୍ତାହ' ନାମକ ଦେଶର ଆକାଂକ୍ଷୀ ବ୍ଲକଗୁଡ଼ିକ ପାଇଁ ଏକ ଅନନ୍ୟ ସପ୍ତାହବ୍ୟାପୀ କାର୍ଯ୍ୟକ୍ରମର ଶୁଭାରମ୍ଭ କରିବେ।
ଆକାଂକ୍ଷୀ ବ୍ଲକ ପ୍ରୋଗ୍ରାମ ର ପ୍ରଭାବଶାଳୀ କାର୍ଯ୍ୟକାରିତା ସହ 'ସଂକଳ୍ପ ସପ୍ତାହ' ଜଡ଼ିତ। ଜାନୁଆରୀ ୭, ୨୦୨୩ରେ ପ୍ରଧାନମନ୍ତ୍ରୀ ଦେଶବ୍ୟାପୀ ଏହି କାର୍ଯ୍ୟକ୍ରମର ଶୁଭାରମ୍ଭ କରିଥିଲେ | ନାଗରିକମାନଙ୍କ ଜୀବନଧାରଣର ମାନ ବୃଦ୍ଧି ପାଇଁ ବ୍ଲକସ୍ତରରେ ପ୍ରଶାସନରେ ଉନ୍ନତି ଆଣିବା ଏହାର ଲକ୍ଷ୍ୟ | ଦେଶର ୩୨୯ଟି ଜିଲ୍ଲାର ୫୦୦ଟି ଆକାଂକ୍ଷୀ ବ୍ଲକରେ ଏହା କାର୍ଯ୍ୟକାରୀ ହେଉଛି। ଆକାଂକ୍ଷୀ ବ୍ଲକ କାର୍ଯ୍ୟକ୍ରମକୁ କାର୍ଯ୍ୟକାରୀ କରିବା ଏବଂ ପ୍ରଭାବଶାଳୀ ବ୍ଲକ ବିକାଶ ରଣନୀତି ପ୍ରସ୍ତୁତ କରିବା ପାଇଁ ସମଗ୍ର ଦେଶରେ ଗ୍ରାମ ଓ ବ୍ଲକ୍ ସ୍ତରରେ ଚିନ୍ତନ ଶିବିର ଆୟୋଜନ କରାଯାଇଥିଲା। 'ସଂକଳ୍ପ ସପ୍ତାହ' ହେଉଛି ଏହି ଚିନ୍ତନ ଶିବିରର ଏକ ସମାପ୍ତି ।
ସମସ୍ତ ୫୦୦ ଆକାଂକ୍ଷୀ ବ୍ଲକରେ 'ସଂକଳ୍ପ ସପ୍ତାହ' ପାଳନ କରାଯିବ। ଅକ୍ଟୋବର ୩ରୁ ଅକ୍ଟୋବର ୯, ୨୦୨୩ ପର୍ଯ୍ୟନ୍ତ ପ୍ରତିଦିନ 'ସଂକଳ୍ପ ସପ୍ତାହ'ରେ ଏକ ନିର୍ଦ୍ଦିଷ୍ଟ ବିକାଶ ବିଷୟବସ୍ତୁକୁ ସମର୍ପିତ କରାଯାଇଛି, ଯାହା ଉପରେ ସମସ୍ତ ଆକାଂକ୍ଷୀ ବ୍ଲକକାର୍ଯ୍ୟ କରିବେ। ପ୍ରଥମ ଛଅ ଦିନର ବିଷୟବସ୍ତୁ ଗୁଡ଼ିକ ହେଲା 'ସମ୍ପୂର୍ଣ୍ଣ ସ୍ୱାସ୍ଥ୍ୟ', 'ସୁପୋଷିତ ପରିବାର', 'ସ୍ୱଚ୍ଛତା', 'କୃଷି', 'ଶିକ୍ଷା' ଏବଂ 'ସମୃଦ୍ଧି ଦିବସ' । ସପ୍ତାହର ଶେଷ ଦିନ ଅର୍ଥାତ୍ ଅକ୍ଟୋବର ୯, ୨୦୨୩ 'ସଂକଳ୍ପ ସପ୍ତାହ - ସମାବେଶ ସମାରୋହ' ଭାବରେ ସମଗ୍ର ସପ୍ତାହରେ ହୋଇଥିବା କାର୍ଯ୍ୟର ଉତ୍ସବ ହେବ ।
ଉଦଘାଟନୀ କାର୍ଯ୍ୟକ୍ରମରେ ଭାରତ ମଣ୍ଡପରେ ଦେଶର ପ୍ରାୟ ୩ ହଜାର ପଞ୍ଚାୟତ ଓ ବ୍ଲକସ୍ତରୀୟ ଜନପ୍ରତିନିଧି ଓ କର୍ମକର୍ତ୍ତା ଯୋଗଦେବେ। ଏଥିସହ ବ୍ଲକ ଓ ପଞ୍ଚାୟତ ସ୍ତରୀୟ କର୍ମକର୍ତ୍ତା, କୃଷକ ଓ ଅନ୍ୟାନ୍ୟ ବର୍ଗର ବ୍ୟକ୍ତିଙ୍କୁ ମିଶାଇ ପ୍ରାୟ ୨ ଲକ୍ଷ ଲୋକ ଭର୍ଚୁଆଲ ମାଧ୍ୟମରେ ଏହି କାର୍ଯ୍ୟକ୍ରମରେ ଯୋଗଦେବେ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଫଗାନିସ୍ତାନ ଉପରେ ପ୍ରଧାନମନ୍ତ୍ରୀଙ୍କ ଜି-୨୦ ଅନନ୍ୟ ଶିଖର ସମ୍ମିଳନୀରେ ଯୋଗଦାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ  ଦିନ ଭର୍ଚୁଆଲ ମୋଡରେ ଆଫଗାନିସ୍ତାନ ଉପରେ ଜି-୨୦ଅନନ୍ୟ ଶିଖର ସମ୍ମିଳନୀରେ ଯୋଗଦେଇଛନ୍ତି । ବର୍ତ୍ତମାନ ଜି-୨୦ ସଭାପତି ଥିବା ଇଟାଲୀ ପ୍ରଧାନମନ୍ତ୍ରୀ ଶ୍ରୀ ମାରିଓ ଦ୍ରାଘୀ ଏହାର ଅଧ୍ୟକ୍ଷତା କରିଥିଲେ । ଆଫଗାନିସ୍ତାନରେ ମାନବିକ ପରିସ୍ଥିତି, ମାନବ ଅଧିକାର ଓ ଆତଙ୍କବାଦ ସମସ୍ୟା ଉପରେ ଆଲୋଚନା ହେଉଛି । ପ୍ରଧାନମନ୍ତ୍ରୀ ଶ୍ରୀ ମୋଦୀ ଇଟାଲୀ ଅଧ୍ୟକ୍ଷତାରେ ଆହୂତ ଜି-୨୦ ରାଷ୍ଟ୍ର ବୈଠକ ଆଫଗାନିସ୍ଥାନ ସମସ୍ୟା ଦେଇ ଅନୁଷ୍ଠିତ ହେଉଥିବାରୁ ଏହା ସ୍ୱାଗତ କରିଥିଲେ । ସେ ଶହ ଶହ ବର୍ଷ ଧରି ଭାରତ-ଆଫଗାନୀସ୍ଥାନ ମଧ୍ୟରେ ଜନସାଧାରଣଙ୍କ ରହିଥିବା ସୌହାଦ୍ଧ୍ୟପୂର୍ଣ୍ଣ ସମ୍ପର୍କର ଅବତାରଣା କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଭାରତ ଦୁଇ ଦଶନ୍ଧି ଧରି ଆଫଗାନିସ୍ତାନରେ ସାମାଜିକ-ଆର୍ଥିକ ବିକାଶ ସହ ଯୁବଗୋଷ୍ଠୀ ଓ ମହିଳାଙ୍କ ଉତଥାନ ନେଇ କାର୍ଯ୍ୟ କରୁଆସୁଛି । ଆଫଗାନିସ୍ତାନରେ ଭାରତ ପାଞ୍ଚଶହରୁ ଅଧିକ ବିକାଶ ପ୍ରକଳ୍ପ ତ୍ୱରାନ୍ୱିତ କରିଥିବା ଶ୍ରୀ ମୋଦୀ ପ୍ରକାଶ କରିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଆଫଗାନବାସୀଙ୍କ ଭାରତ ସହ ଅତୁଟ ବନ୍ଧୁତ୍ୱ ରହିଛି । ଆଫଗାନିବାସୀଙ୍କ କ୍ଷୁଧା ଓ ଅପପୁଷ୍ଟି ନେଇ ପ୍ରତ୍ୟେକ ଭାରତୀୟ ଦୁଃଖିତ । ଆନ୍ତର୍ଜାତିକ ଗୋଷ୍ଠୀ ପକ୍ଷରୁ ଆଫଗାନୀସ୍ଥାନରେ ଯେପରି ମାନବିକ ସହାୟତା ପହଞ୍ଚିବ ତାହା ସୁନିଶ୍ଚିତ କରିବା ଉପରେ ଶ୍ରୀ ମୋଦୀ ଗୁରୁତ୍ୱାରୋପ କରିଥିଲେ ।
ଆଞ୍ଚଳିକ ଓ ବୈଶିକ ଦୃଷ୍ଟିକୋଣରୁ ଆଫଗାନ ଭୂଖଣ୍ଡ ଉଗ୍ରବାଦ ଓ ଆତଙ୍କବାଦର ଯେପରି ଶିକାର ନ ହୁଏ ତାହା ସୁନିଶ୍ଚିତ କରିବା ଉପରେ ପ୍ରଧାନମନ୍ତ୍ରୀ ଗୁରୁତ୍ୱାଆରୋପ କରିଥିଲେ । ଆମେ ସମସ୍ତେ ଉଗ୍ରବାଦ ଓ ଆତଙ୍କବାଦ ସହ ମାଦକଦ୍ରବ୍ୟ ଓ ଅସ୍ତ୍ରଶସ୍ତ୍ର ଚୋରା କାରବାର ନିୟନ୍ତ୍ରଣକାରୀ ଗୋଷ୍ଠୀର ମୂଳୋତ୍ପାଟନ ପାଇଁ ସଂକଳ୍ପ ନେବାକୁ ମୋଦୀ ଆହ୍ୱାନ ଜଣାଇଥିଲେ ।
ବିଗତ ୨୦ବର୍ଷର ସାମାଜିକ ଓ ଆର୍ଥିକ ସୁଫଳ ବଜାୟ ରଖିବା ସହ, ଉଗ୍ରବାଦ ଚିନ୍ତାଧାରାର ପ୍ରସାର ରୋକିବା ପାଇଁ ପ୍ରଧାନମନ୍ତ୍ରୀ ଏକ ଉତ୍ତରଦାୟୀ ଆଫଗାନୀ ପ୍ରଶାସନ ଉପରେ ଗୁରୁତ୍ୱାଆରୋପ କରିଥିଲେ । ଯାହାକି ମହିଳା ଓ ସଂଖ୍ୟାଲଘୁ ସମ୍ପ୍ରଦାୟଙ୍କ କଲ୍ୟାଣ ଉପରେ ମଧ୍ୟ ନଜର ରଖିବେ । ଜାତିସଂଘର ଆଫଗାନିସ୍ତାନର ଭୂମିକା ତଥା ଜାତିସଂଘ ସୁରକ୍ଷା ପରିଷଦର ସଂକଳ୍ପ ୨୫୯୩ ଉପରେ ଜି-୨୦ ରାଷ୍ଟ୍ର ସମୂହର ଦାୟିତ୍ୱ ମଧ୍ୟ ପ୍ରଧାନମନ୍ତ୍ରୀ ଆନ୍ତର୍ଜାତିକ ରାଷ୍ଟ୍ରସମୂହ ଏକାଠି ମିଶି ରାସ୍ତା ବାହାର କରିବା ଉପରେ ଆହ୍ୱାନ ଜଣାଇଥିଲେ ।
ରେଳ ମନ୍ତ୍ରଣାଳୟ
ମାର୍ଚ୍ଚ 23ରୁ ରେଳବାଇ ଅତ୍ୟାବଶ୍ୟକୀୟ ଖାଦ୍ୟଦ୍ରବ୍ୟ ଭାବେ ଖାଦ୍ୟଶସ୍ୟ, ଲୁଣ, ଚିନି, ଖାଇବା ତେଲ, କୋଇଲା ଏବଂ ପେଟ୍ରୋଲିୟମ ଉତ୍ପାଦ ଆଦି 4.50 ଲକ୍ଷ ୱାଗନ ସମେତ ପ୍ରାୟ 6.75 ଲକ୍ଷ ୱାଗନ ସାମଗ୍ରୀ ପରିବହନ କରିଛି
• ଗତ ସପ୍ତାହରେ ବୋଝେଇ ହୋଇଥିବା 2.5 ଲକ୍ଷ ୱାଗନ ସାମଗ୍ରୀ ମଧ୍ୟରୁ 1.55 ଲକ୍ଷରୁ ଅଧିକ ୱାଗନ ଅତ୍ୟାବଶ୍ୟକ ସାମଗ୍ରୀ
• ଅତ୍ୟାବଶ୍ୟକ ସାମଗ୍ରୀର ଉପଲବ୍ଧତା ସୁନିଶ୍ଚିତ କରିବା ପାଇଁ କୃଷି, ସାର ଓ ରସାୟନ, ଖାଦ୍ୟ ଓ ସାଧାରଣ ବଂଟନ ମନ୍ତ୍ରଣାଳୟ ସହଯୋଗରେ କାର୍ଯ୍ୟ କରି ଭାରତୀୟ ରେଳବାଇ ଲକଡାଉନ୍ ସମୟରେ ଦେଶବ୍ୟାପୀ ଅତ୍ୟାବଶ୍ୟକ ସାମଗ୍ରୀ ପହଂଚାଇବାରେ କ୍ରମାଗତ ଭାବେ କାର୍ଯ୍ୟ କରି ଚାଲିଛି
ଦେଶରେ କୋଭିଡ-19ର ପ୍ରଭାବ ରୋକିବା ପାଇଁ ଦେଶବ୍ୟାପୀ ଜାରି ହୋଇଥିବା ଲକଡାଉନ୍ ପରିପ୍ରେକ୍ଷୀରେ ଭାରତୀୟ ରେଳବାଇ କ୍ରମାଗତ ପ୍ରୟାସ ଜାରି ରଖି ଅତ୍ୟାବଶ୍ୟକ ସାମଗ୍ରୀ ଯୋଗାଇ ଚାଲିଛି । କେନ୍ଦ୍ର ସରକାର ଅତ୍ୟାବଶ୍ୟକ ସାମଗ୍ରୀର ଯୋଗାଣ ଶୃଙ୍ଖଳ ଉପରେ ସ୍ୱତନ୍ତ୍ର ଧ୍ୟାନ ଦେଉଥିବା ବେଳେ ରେଳବାଇ ଆନ୍ତଃରାଜ୍ୟ ଓ ରାଜ୍ୟ ମଧ୍ୟରେ କୃଷି ଉତ୍ପାଦ ପରିବହନ ଦିଗରେ ମଧ୍ୟ କାର୍ଯ୍ୟ କରୁଛି ।
ମାର୍ଚ୍ଚ 23 ଠାରୁ ରେଳବାଇ ଅତ୍ୟାବଶ୍ୟକୀୟ ଖାଦ୍ୟଦ୍ରବ୍ୟ ଭାବେ ଖାଦ୍ୟଶସ୍ୟ, ଲୁଣ, ଚିନି, ଖାଇବା ତେଲ, କୋଇଲା ଏବଂ ପେଟ୍ରୋଲିୟମ ଉତ୍ପାଦ ଆଦି 4.50 ଲକ୍ଷ ୱାଗନ ସମେତ ପ୍ରାୟ 6.75 ଲକ୍ଷ ୱାଗନ ସାମଗ୍ରୀ ପରିବହନ କରିଛି । ଅପ୍ରେଲ 2 ରୁ 8ତାରିଖରେ ଶେଷ ହୋଇଥିବା ସପ୍ତାହରେ ରେଳବାଇ ମୋଟ 258503 ୱାଗନର ସାମଗ୍ରୀ ଯୋଗାଇ ଦେଇଥିଲା । ଯେଉଁଥିରେ 155512 ୱାଗନର ଅତ୍ୟାବଶ୍ୟକ ସାମଗ୍ରୀ ଥିଲା । ଏଥିମଧ୍ୟରେ 21247 ୱାଗନ ଖାଦ୍ୟଶସ୍ୟ, 11336 ୱାଗନ ସାର, 124759 ୱାଗନ କୋଇଲା ଏବଂ 77665 ୱାଗନ ପେଟ୍ରୋଲିୟମ ଉତ୍ପାଦ ଥିଲା ।
ଏଠାରେ ସୂଚନାଯୋଗ୍ୟ ଯେ କେନ୍ଦ୍ର ସରକାର କୋଭିଡ-19 ମହାମାରୀ ବ୍ୟାପକତା ପରିପ୍ରେକ୍ଷୀରେ 21 ଦିନିଆ ଲକଡାଉନ୍ ସମୟରେ କୃଷି ଏବଂ ଆନୁସଙ୍ଗିକ କ୍ଷେତ୍ର ପାଇଁ ନିୟମରେ କୋହଳ କରିଛନ୍ତି । ଯେପରି କୃଷି କାର୍ଯ୍ୟପାଇଁ କୃଷକମାନେ କୌଣସି ସମସ୍ୟାର ସମ୍ମୁଖୀନ ନ ହେବେ । ଅନ୍ୟପକ୍ଷରେ ଆଗାମୀ ଖରିଫ ଋତୁରେ କୃଷକମାନଙ୍କୁ ପର୍ଯ୍ୟାପ୍ତ ପରିମାଣରେ ସାର ଯୋଗାଇ ଦେବାପାଇଁ କେନ୍ଦ୍ରସାର ଓ ରସାୟନ ମନ୍ତ୍ରଣାଳୟ ସମସ୍ତ ପ୍ରକାରର ପ୍ରୟାସ କରୁଛି । ରାଜ୍ୟ ସରକାର ଏବଂ ରେଳ ମନ୍ତ୍ରଣାଳୟ ସହିତ ଯୋଗାଯୋଗ ରକ୍ଷା କରି ସାର ଓ ରସାୟନ ମନ୍ତ୍ରଣାଳୟ ସାର ଉତ୍ପାଦନ, ପରିବହନ ଏବଂ ଉପଲବ୍ଧତାକୁ ଅନୁଧ୍ୟାନ କରୁଛି । କୋଭିଡ-19 ଲକଡାଉନ୍ ଜାରି ରହିଥିବା ପରିପ୍ରେକ୍ଷୀରେ ରେଳବାଇ ଭାରତୀୟ ଖାଦ୍ୟ ନିଗମ ସହ ଯୋଗାଯୋଗ ରକ୍ଷାକରି ମାର୍ଚ୍ଚ 24 ତାରିଖ ପରଠାରୁ 800 ରେକ୍ ବା 20 ଲକ୍ଷ ମେଟ୍ରିକ ଟନରୁ ଅଧିକ ଖାଦ୍ୟଶସ୍ୟ ଦେଶର ବିଭିନ୍ନ ସ୍ଥାନରେ ପହଂଚାଇଛି । ଖାଦ୍ୟଶସ୍ୟର ବର୍ଦ୍ଧିତ ଚାହିଦାକୁ ଦୃଷ୍ଟିରେ ରଖି ଏଫସିଆଇ ରେଳବାଇ ମାଧ୍ୟମରେ ସାରା ଦେଶରେ ଚାଉଳ ଓ ଗହମ ପହଂଚାଉଛି ।
ଅତ୍ୟାବଶ୍ୟକ ସାମଗ୍ରୀ ଯୋଗାଣ ବିଶେଷ କରି ଶୀଘ୍ର ନଷ୍ଟ ହୋଇ ଯାଉଥିବା ଉଦ୍ୟାନ ଉତ୍ପାଦ, ମଞ୍ଜି, କ୍ଷୀର ଓ ଦୁଗ୍ଧଜାତ ଦ୍ରବ୍ୟ ଯୋଗାଣ ପାଇଁ ରେଳବାଇ 109 ଟାଇମ୍ ଟେବୁଲ ପାର୍ସଲ ଟ୍ରେନ୍ ସେବା ଆରମ୍ଭ କରିଛି । ଲକ୍ ଡାଉନ୍ ଆରମ୍ଭ ସମୟରୁ ପ୍ରାୟ 59ଟି ରୁଟ୍ ରେ  ସ୍ୱତନ୍ତ୍ର ପାର୍ସଲ ଟ୍ରେନ୍ ଚଳାଚଳ କରୁଛି । ଏହାଦ୍ୱାରା ଭାରତର ସମସ୍ତ ଗୁରୁତ୍ୱପୂର୍ଣ୍ଣ ସହରରେ ଶୀଘ୍ର ନଷ୍ଟ ହୋଇଯାଉଥିବା ଅତ୍ୟାବଶ୍ୟକ ସାମଗ୍ରୀ ଦ୍ରୁତ ଗତିରେ ପହଂଚିପାରୁଛି । ଆବଶ୍ୟକତା ଅନୁସାରେ ଏହି ସେବାକୁ ପୁଣି ବହୁଗୁଣିତ କରି ଦିଆଯିବ ।
କେନ୍ଦ୍ର ସ୍ୱରାଷ୍ଟ୍ର ବ୍ୟାପାର ମନ୍ତ୍ରଣାଳୟ ବିପର୍ଯ୍ୟୟ ପରିଚାଳନା ଆଇନ ଅନୁସାରେ ଅତ୍ୟାବଶ୍ୟକ ଖାଦ୍ୟଶସ୍ୟ, ଔଷଧ ଏବଂ ମେଡିକାଲ ଉପକରଣର ବିନିର୍ମାଣ/ଉତ୍ପାଦନ ଏବଂ ପରିବହନ ସମ୍ପର୍କିତ ଯୋଗାଣ ଶୃଙ୍ଖଳ ଗତିବିଧି ପାଇଁ ନିର୍ଦ୍ଦେଶ ଜାରି କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାପରିନିର୍ବାଣ ଦିବସ ଅବସରରେ ଡ. ବାବାସାହେବ ଆମ୍ବେଦକରଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ମହାପରିନିର୍ବାଣ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡ. ବାବାସାହେବ ଆମ୍ବେଦକରଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି।
(ଏକ ଟ୍ୱିଟ ମାଧ୍ୟମରେ, ପ୍ରଧାନମନ୍ତ୍ରୀ କହିଛନ୍ତି, "ମହାପରିନିର୍ବାଣ ଦିବସ ଅବସରରେ ମହାପୁରୁଷ ଡ. ବାବାସାହେବ ଆମ୍ବେଦକରଙ୍କୁ ଆମେ ସ୍ମରଣ କରୁଛୁ। ତାଙ୍କ ବିଚାର ଓ ଚିନ୍ତାଧାରା କୋଟି କୋଟି ଲୋକଙ୍କୁ ଶକ୍ତି ପ୍ରଦାନ କରିଚାଲିଛି। ସେ ଆମ ଦେଶ ପାଇଁ ଯେଉଁ ସ୍ୱପ୍ନ ଦେଖିଥିଲେ ତାହାକୁ ପୂରଣ କରିବାକୁ ଆମେ ପ୍ରତିଶ୍ରୁତିବଦ୍ଧ।"
କ୍ୟାବିନେଟ
ଇନଷ୍ଟିଚ୍ୟୁଟ୍ ଅଫ ଚାର୍ଟାର୍ଡ ଆକାଉଣ୍ଟାଣ୍ଟ୍ସ ଅଫ ଇଣ୍ଡିଆ ଏବଂ କତର ଫାଇନାନ୍ସିଆଲ୍ ସେଣ୍ଟର ଅଥରିଟି ମଧ୍ୟରେ ବୁଝାମଣାପତ୍ରକୁ କ୍ୟାବିନେଟ୍ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଇନଷ୍ଟିଚ୍ୟୁଟ୍ ଅଫ ଚାର୍ଟାର୍ଡ ଆକାଉଣ୍ଟାଣ୍ଟ୍ସ ଅଫ ଇଣ୍ଡିଆ  ଏବଂ କତର ଫାଇନାନ୍ସିଆଲ ସେଣ୍ଟର ଅଥରିଟି  ମଧ୍ୟରେ ସ୍ୱାକ୍ଷରିତ ବୁଝାମଣାପତ୍ର କୁ ଅନୁମୋଦନ ମିଳିଛି।
ଏହି ଏମଓୟୁ କତରରେ ଆକାଉଣ୍ଟିଂ ପେସା ଏବଂ ଉଦ୍ୟମିତା ଭିତ୍ତିଭୂମିକୁ ସୁଦୃଢ଼ କରିବା କ୍ଷେତ୍ରରେ ମିଳିତ ଭାବେ କାର୍ଯ୍ୟ କରିବା ଲାଗି ଦୁଇ ଇନଷ୍ଟିଚ୍ୟୁଟ୍ ମଧ୍ୟରେ ସହଯୋଗ ବୃଦ୍ଧି କରିବ।
ପ୍ରଭାବ :
ମଧ୍ୟପ୍ରାଚ୍ୟରେ 6000 ସଦସ୍ୟଙ୍କୁ ନେଇ ଆଇସିଏଆଇର ଏକ ଦୃଢ଼ ସଦସ୍ୟତା ଆଧାର ରହିଛି ଏବଂ କତର  ଚାପ୍ଟର ହେଉଛି ଆଇସିଏଆଇର ସବୁଠୁ ସକ୍ରିୟ ଚାପ୍ଟର। ଆଇସିଏଆଇର ସଦସ୍ୟମାନେ କତରରେ ବିଭିନ୍ନ ଘରୋଇ ଏବଂ ସରକାରୀ କମ୍ପାନୀର ଗୁରୁତ୍ୱପୂର୍ଣ୍ଣ ପଦପଦବୀରେ ଅବସ୍ଥାପିତ ହୋଇ ଆକାଉଣ୍ଟିଂ ପେସାରେ ସହାୟତା ଓ ଏହାର ବିକାଶ ପାଇଁ ସକ୍ରିୟ ଭାବେ ନିୟୋଜିତ ଅଛନ୍ତି। ଏହି ଏମଓୟୁ ସ୍ୱାକ୍ଷର ଫଳରେ ସମ୍ପୂର୍ଣ୍ଣ ମଧ୍ୟପ୍ରାଚ୍ୟ କ୍ଷେତ୍ରରେ ଆଇସିଏଆଇ ସଦସ୍ୟମାନଙ୍କର ସ୍ଥିତି ଆହୁରି ସୁଦୃଢ଼ ହେବ ଯାହାଦ୍ୱାରା ସେମାନେ ଉନ୍ନତ ମାନ୍ୟତା ପାଇବେ, କତରରେ ବ୍ୟବସାୟ କରିବାକୁ ଚାହୁଁଥିବା ଭାରତୀୟ ବ୍ୟବସାୟିକ ସଂସ୍ଥାକୁ ସହାୟତା ଲାଗି ମିଳିତ ଭାବେ କାର୍ଯ୍ୟ କରିପାରିବେ ଏବଂ ଉଭୟ ଭାରତ ଓ କତର ଅର୍ଥ୍ୟବସ୍ଥାର ଅଭିବୃଦ୍ଧିରେ ଯୋଗଦାନ ଦେଇପାରିବେ।
ଲାଭ :
କତରର ଦୋହାଠାରେ ଆଇସିଏଆଇର ଏକ ସକ୍ରିୟ ଚାପ୍ଟର ରହିଛି ଯାହାକି 1981 ମସିହାରେ ପ୍ରତିଷ୍ଠା କରାଯାଇଥିଲା ଏବଂ ଏହା ବିଦେଶରେ ସ୍ଥାପିତ ଆଇସିଏଆଇର 36ଟି ଚାପ୍ଟର ମଧ୍ୟରୁ ସବୁଠୁ ପୁରୁଣା। ପ୍ରତିଷ୍ଠା ପରଠାରୁ ଏହି ଚାପ୍ଟରର ସଦସ୍ୟତା ନିରନ୍ତର ଭାବେ ବୃଦ୍ଧି ପାଉଛି ଏବଂ ବର୍ତ୍ତମାନ ଏଥିରେ 300ରୁ ଅଧିକ ସଦସ୍ୟ ରହିଛନ୍ତି ଯେଉଁମାନେ ବିଭିନ୍ନ ଘରୋଇ ଏବଂ ସରକାରୀ କମ୍ପାନୀର ଗୁରୁତ୍ୱ ପଦପଦବୀରେ ଅବସ୍ଥାପିତ ହୋଇ କତରରେ ଆକାଉଣ୍ଟିଂ ପେସାର ସହାୟତା ଓ ବିକାଶ ପାଇଁ ସକ୍ରିୟ ଭାବେ ନିୟୋଜିତ ଅଛନ୍ତି। ଏହି ଏମଓୟୁ କର୍ପୋରେଟ ବ୍ୟାପାର ମନ୍ତ୍ରଣାଳୟ, ଇନଷ୍ଟିଚ୍ୟୁଟ୍ ଅଫ ଚାର୍ଟାର୍ଡ ଆକାଉଣ୍ଟାଣ୍ଟ୍ସ ଅଫ ଇଣ୍ଡିଆ ଏବଂ କତର ଫାଇନାନ୍ସିଆଲ ସେଣ୍ଟର ଅଥରିଟିକୁ ଲାଭାନ୍ୱିତ କରିବ।
କାର୍ଯ୍ୟକାରିତା ରଣନୀତି ଓ ଲକ୍ଷ୍ୟ:
- ଏହି ଏମଓୟୁର ଲକ୍ଷ୍ୟ ହେଉଛି ଆସ୍ୟୋରାନ୍ସ ଓ ଅଡିଟିଂ, ପରାମର୍ଶ, ଟିକସ ବ୍ୟବସ୍ଥା, ଆର୍ଥିକ ସେବା ଏବଂ ତତସମ୍ବନ୍ଧୀୟ କ୍ଷେତ୍ରରେ କତରରେ ବ୍ୟବସାୟିକ ସେବା ଉପଲବ୍ଧ କରାଇବାର ଉଦ୍ଦେଶ୍ୟରେ ପ୍ରକ୍ରିୟା ନିର୍ଦ୍ଧାରଣ କରି ଆଇସିଏଆଇର ସଦସ୍ୟମାନଙ୍କ ପାଇଁ ସୁଯୋଗ ବୃଦ୍ଧି କରିବା।
- ଆଇସିଏଆଇ, କ୍ୟୁଏଫସିଏ ସହିତ ମିଶି କତରରେ ଏକ ବିଶେଷ ପ୍ରଶିକ୍ଷଣ କାର୍ଯ୍ୟକ୍ରମ ମାଧ୍ୟମରେ ସ୍ଥାନୀୟ ପେସାଦାର, ଉଦ୍ୟମୀ ଏବଂ ଛାତ୍ରଛାତ୍ରୀଙ୍କୁ ପ୍ରଶିକ୍ଷଣ ଏବଂ ପ୍ରସ୍ତୁତିରେ ସହାୟତା କରିବ।
- ଆଇସିଏଆଇ ଏବଂ କ୍ୟୁଏଫସିଏ ଆପୋସ ସହମତି ଆଧାରରେ ରାଉଣ୍ଡ ଟେବୁଲ, ନେଟୱର୍କିଙ୍ଗ କାର୍ଯ୍ୟକ୍ରମ ଆଦିର ଆୟୋଜନ ମାଧ୍ୟମରେ କତରରେ ଭାରତୀୟ ବ୍ୟବସାୟୀଙ୍କ ପାଇଁ ଅବସର ସନ୍ଧାନ ପାଇଁ ମିଳିତ ଭାବେ କାମ କରିବ।
- ଆଇସିଏଆଇ ଏବଂ କ୍ୟୁଏଫସିଏ ପରସ୍ପରକୁ କମ୍ପାନୀ ପ୍ରଶାସନ, ବୈଷୟିକ ଗବେଷଣା ଓ ପରାମର୍ଶ, ଗୁଣବତ୍ତା ଆଶ୍ଵାସନ, ଫୋରେନସିକ ଆକାଉଣ୍ଟିଂ, ଲଘୁ ଏବଂ ମଧ୍ୟମ ଆକାରର ପ୍ରକ୍ରିୟା  ପ୍ରସଙ୍ଗ, ଇସଲାମୀୟ ଅର୍ଥ କାରବାର, ନିରନ୍ତର ପେସାଗତ ବିକାଶ  ଏବଂ ଆପୋସ ହିତ ଆଧାରିତ ଅନ୍ୟ ବିଷୟରେ ସୃଷ୍ଟି ହେଉଥିବା ସୁଯୋଗ କ୍ଷେତ୍ରରେ ସହଯୋଗ କରିବେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ଭିଏତନାମ କମ୍ୟୁନିଷ୍ଟ ପାର୍ଟି ମହାସଚିବ ମହାମହିମ ନ୍ୟୁଗ୍ୱେନ ଫୁ ଥ୍ରୋଙ୍ଗଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଭିଏତନାମ କମ୍ୟୁନିଷ୍ଟ ପାର୍ଟି ମହାସଚିବ ନ୍ୟୁଗ୍ୱେନ ଫୁ ଥ୍ରୋଙ୍ଗଙ୍କ ସହ ଟେଲିଫୋନ ଯୋଗେ କଥାବାର୍ତ୍ତା ହୋଇଛନ୍ତି ।
ଚଳିତ ବର୍ଷ ପାଳନ ହେଉଥିବା ଭାରତ ଓ ଭିଏତନାମ କୂଟନୈତିକ ସମ୍ପର୍କ ସ୍ଥାପନର ୫୦ତମ ବାର୍ଷିକୀ ଅବସରରେ ଉଭୟ ନେତା ପରସ୍ପରକୁ ଅଭିନନ୍ଦନ ଜଣାଇଥିଲେ । ଦୁଇ ନେତା ଭାରତ- ଭିଏତନାମ ବ୍ୟାପକ ରଣନୈତିକ ଭାଗିଦାରୀ ଅନ୍ତର୍ଗତ ବ୍ୟାପକ ତ୍ୱରାନ୍ୱିତ ସହଯୋଗ ପାଇଁ ସନ୍ତୋଷବ୍ୟକ୍ତ କରିଥିଲେ । ଏହି ରଣନୈତିକ ଭାଗିଦାରୀ ୨୦୧୬ରେ ପ୍ରଧାନମନ୍ତ୍ରୀଙ୍କ ଭିଏତନାମ ଗସ୍ତ ଅବସରରେ ଆରମ୍ଭ ହୋଇଥିଲା ।
ପ୍ରଧାନମନ୍ତ୍ରୀ ଭାରତର ଆକ୍ଟ ଇଷ୍ଟ ପଲିସି ଏବଂ ଇଣ୍ଡୋ-ପାସିଫିକ ଭିଜନର ମହତ୍ତ୍ୱପୂର୍ଣ୍ଣ ସ୍ତମ୍ଭ ଭାବେ ଭିଏତନାମର ମହତ୍ୱକୁ ଦୋହରାଇବା ଓ ବର୍ତ୍ତମାନର ଉପକ୍ରମଗୁଡିକୁ ତ୍ୱରାନ୍ୱିତ କରିଦ୍ୱିପାକ୍ଷିକ ସମ୍ପର୍କର ପରିସର ବୃଦ୍ଧି କାମନା କରିଥିଲେ ।
ଭିଏତନାମ ବଜାରରେ ଭାରତର ଫାର୍ମା ଓ କୃଷି ଉତ୍ପାଦଗୁଡିକ ସହଜ ଲବ୍ଧ କରିବାକୁ ପ୍ରଧାନମନ୍ତ୍ରୀ ଅନୁରୋଧ କରିଥିଲେ ।
ପ୍ରଧାନମନ୍ତ୍ରୀ ଉଭୟ ଦେଶ ମଧ୍ୟରେ ଐତିହାସିକ ଏବଂ ସଭ୍ୟତାଗତ ସମ୍ପର୍କ ଉପରେ ଗୁରୁତ୍ୱାରୋପ କରିବା ସହ ଭିଏତନାମର ଚାମ ସ୍ମାରକୀଗୁଡିକର ପୁନଃରୁଦ୍ଧାରରେ ଭାରତର ସଂପୃକ୍ତିକୁ ନେଇ ସନ୍ତୋଷ ବ୍ୟକ୍ତ କରିଥିଲେ ।
ଉଭୟ ନେତା ଦୁଇ ଦେଶ ମଧ୍ୟରେ ପ୍ରତିରକ୍ଷା ସହଭାଗିତା ବୃଦ୍ଧି କରିବାକୁ ଏକମତ ହୋଇଥିଲେ ।
ଏହାସହିତ ସେମାନେ ୟୁକ୍ରେନ ସଙ୍କଟ ଓ ଦକ୍ଷିଣ ଚୀନ ସାଗରର ବର୍ତ୍ତମାନ ସ୍ଥିତି, ମିଳିତ ସ୍ୱାର୍ଥ ସମ୍ବଳିତ ଆଞ୍ଚଳିକ ଓ ବୈଶିକ ସମସ୍ୟା ସମ୍ପର୍କରେ ମତ ଆଦାନପ୍ରଦାନ କରିଥିଲେ ।
SR
(
ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ
ଶିଶୁ ଯୌନ ଶୋଷଣ ବିଷୟବସ୍ତୁକୁ ନେଇ ସୋସିଆଲ ମିଡିଆ ଉପରେ କାର୍ଯ୍ୟାନୁଷ୍ଠାନ; ଏକ୍ସ, ୟୁଟ୍ୟୁବ୍ ଓ ଟେଲିଗ୍ରାମକୁ ନୋଟିସ୍ ପଠାଇଲା ଇଲେକ୍ଟ୍ରୋନିକ୍ସ ଏବଂ ଆଇଟି ମନ୍ତ୍ରଣାଳୟ
ଭାରତୀୟ ଇଣ୍ଟରନେଟରେ ଅପରାଧିକ ଏବଂ ହାନିକାରକ ବିଷୟବସ୍ତୁ ପ୍ରତି ଶୂନ୍ୟ ସହନଶୀଳତା ରହିବ: ରାଜୀବ ଚନ୍ଦ୍ରଶେଖର
ଯଦି ସୋସିଆଲ ମିଡିଆ ପ୍ଲାଟଫର୍ମ ମାନେ ତ୍ୱରିତ କାର୍ଯ୍ୟାନୁଷ୍ଠାନ ଗ୍ରହଣ ନ କରନ୍ତି, ତେବେ ଆଇଟି ଆଇନର ଧାରା ୭୯ ଅନୁଯାୟୀ କାର୍ଯ୍ୟାନୁଷ୍ଠାନ ହେବ: ରାଜୀବ ଚନ୍ଦ୍ରଶେଖର
ଇଲେକ୍ଟ୍ରୋନିକ୍ସ ଏବଂ ଆଇଟି ମନ୍ତ୍ରଣାଳୟ ସୋସିଆଲ ମିଡିଆ ମାଧ୍ୟମ ଏକ୍ସ, ୟୁଟ୍ୟୁବ ଏବଂ ଟେଲିଗ୍ରାମ୍କୁ ନୋଟିସ ଜାରି କରି ଭାରତୀୟ ଇଣ୍ଟରନେଟରେ ସେମାନଙ୍କ ପ୍ଲାଟଫର୍ମରୁ ଶିଶୁ ଯୌନ ଶୋଷଣ ସମ୍ପର୍କିତ ବିଷୟବସ୍ତୁ  ହଟାଇବାକୁ ଚେତାବନୀ ଦେଇଛି ।
ଏହି ପ୍ଲାଟଫର୍ମ ଗୁଡିକୁ ଦିଆଯାଇଥିବା ନୋଟିସ୍ ଗୁଡିକ ସେମାନଙ୍କ ପ୍ଲାଟଫର୍ମରେ କୌଣସି ସିଏସଏଏମ୍କୁ ତୁରନ୍ତ ଏବଂ ସ୍ଥାୟୀ ଭାବରେ ହଟାଇବା କିମ୍ବା ଆକସେସ୍କୁ ଅକ୍ଷମ କରିବା ଉପରେ ଗୁରୁତ୍ୱାରୋପ କରନ୍ତି । ଭବିଷ୍ୟତରେ ସିଏସଏଏମ୍ର ପ୍ରସାରକୁ ରୋକିବା ପାଇଁ ବିଷୟବସ୍ତୁ ମଡରେସନ୍ ଆଲଗୋରିଦମ୍ ଏବଂ ରିପୋର୍ଟିଂ ମେକାନିଜମ୍ ଭଳି ସକ୍ରିୟ ପଦକ୍ଷେପ ଗୁଡ଼ିକୁ କାର୍ଯ୍ୟକାରୀ କରିବାକୁ ସେମାନେ ଆହ୍ୱାନ ଦେଇଛନ୍ତି ।
ଏମଇଆଇଟିଆଇର ଏହି ନୋଟିସରେ କୁହାଯାଇଛି ଯେ ଏହି ଆବଶ୍ୟକତାକୁ ପାଳନ ନକରିବା ଆଇଟି ନିୟମ, ୨୦୨୧ର ନିୟମ ୩ ଏବଂ ନିୟମ ୪ର ଉଲ୍ଲଂଘନ ବୋଲି ବିବେଚନା କରାଯିବ ।
ମନ୍ତ୍ରଣାଳୟ ତିନୋଟି ସୋସିଆଲ ମିଡିଆ ମଧ୍ୟସ୍ଥିଙ୍କୁ ଚେତାବନୀ ଦେଇଛି ଯେ ନୋଟିସ୍ ପାଳନ କରିବାରେ ବିଳମ୍ବ ହେଲେ ଆଇଟି ଆଇନର ଧାରା ୭୯ ଅନୁଯାୟୀ ସେମାନଙ୍କ ସୁରକ୍ଷିତ ଆଶ୍ରୟ ସୁରକ୍ଷା ପ୍ରତ୍ୟାହାର କରାଯିବ, ଯାହା ବର୍ତ୍ତମାନ ସେମାନଙ୍କୁ ଆଇନଗତ ଦାୟିତ୍ୱରୁ ରକ୍ଷା କରୁଛି ।
କେନ୍ଦ୍ର ଦକ୍ଷତା ବିକାଶ ଏବଂ ଉଦ୍ୟମିତା ଏବଂ ଇଲେକ୍ଟ୍ରୋନିକ୍ସ ଏବଂ ଆଇଟି ରାଷ୍ଟ୍ର ମନ୍ତ୍ରୀ ଶ୍ରୀ ରାଜୀବ ଚନ୍ଦ୍ରଶେଖର କହିଛନ୍ତି ଯେ ଆମେ ଏକ୍ସ, ୟୁଟ୍ୟୁବ ଏବଂ ଟେଲିଗ୍ରାମ ଯେପରି ସେମାନଙ୍କ ପ୍ଲାଟଫର୍ମରେ କୌଣସି ଶିଶୁ ଯୌନ ଶୋଷଣ ବିଷୟବସ୍ତୁ ରଖିବେ ନାହିଁ ତାହା ସୁନିଶ୍ଚିତ କରିବାକୁ ନୋଟିସ ପଠାଇଛୁ । ଆଇଟି ନିୟମ ଅନୁଯାୟୀ ଏକ ସୁରକ୍ଷିତ ଏବଂ ବିଶ୍ୱସନୀୟ ଇଣ୍ଟରନେଟ୍ ନିର୍ମାଣ ନିମନ୍ତେ ସରକାର ସଂକଳ୍ପବଦ୍ଧ । ଆଇଟି ଅଧିନିୟମରେ ଆଇଟି ନିୟମ ଅନୁସାରେ ସୋସିଆଲ ମିଡିଆ ମଧ୍ୟସ୍ଥିମାନେ କଠୋରତାର ସହିତ ସେମାନଙ୍କ ପ୍ଲାଟଫର୍ମରେ ଅପରାଧିକ କିମ୍ବା ହାନିକାରକ ପୋଷ୍ଟକୁ ଅନୁମତି ଦେବେ ନାହିଁ ବୋଲି ଆଶା ରଖାଯାଇଛି । ଯଦି ସେମାନେ ତୁରନ୍ତ ପଦକ୍ଷେପ ନ ନିଅନ୍ତି, ତେବେ ଆଇଟି ଆଇନର ଧାରା ୭୯ ଅନୁଯାୟୀ ସେମାନଙ୍କ ସୁରକ୍ଷିତ ଆଶ୍ରୟ ପ୍ରତ୍ୟାହାର କରାଯିବ ଏବଂ ଭାରତୀୟ ଆଇନ ଅନୁଯାୟୀ ଏହାର ପରିଣାମ ଭୋଗିବାକୁ ପଡ଼ିବ ।
ମନ୍ତ୍ରୀ ଶ୍ରୀ ରାଜୀବ ଚନ୍ଦ୍ରଶେଖର ଭାରତୀୟ ଇଣ୍ଟରନେଟରୁ ଏଭଳି କ୍ଷତିକାରକ ବିଷୟବସ୍ତୁକୁ ହଟାଇବା ପାଇଁ ସ୍ୱର ଉତ୍ତୋଳନ କରିଛନ୍ତି, ଯାହା ଦ୍ୱାରା ଏହି ପଦ୍ଧତି ମନ୍ତ୍ରଣାଳୟର ନୀତି ଦୃଷ୍ଟିକୋଣରେ ପରିଣତ ହେବ ।
ସୂଚନା ପ୍ରଯୁକ୍ତି ବିଦ୍ୟା  ଆଇନ, ୨୦୦୦, ସିଏସ୍ଏଏମ ସମେତ ଅଶ୍ଳୀଳ ବିଷୟବସ୍ତୁକୁ ସମ୍ବୋଧିତ କରିବା ପାଇଁ ଆଇନଗତ ଢାଞ୍ଚା ପ୍ରଦାନ କରିଛି । ଆଇଟି ଆଇନର ଧାରା ୬୬ଇ, ୬୭, ୬୭ଏ ଏବଂ ୬୭ବି ଅଶ୍ଲୀଳ କିମ୍ବା ଅଶ୍ଳୀଳ ବିଷୟବସ୍ତୁର ଅନଲାଇନ ପ୍ରସାରଣ ପାଇଁ କଠୋର ଦଣ୍ଡ ଏବଂ ଜରିମାନା ଲାଗୁ କରିଥାଏ ।SSP
(Visitor Counter : 21
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁଆରୀ 28 ରେ କାରିଆପ୍ପା ପଡିଆରେ ଏନସିସି ରାଲିକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାନୁଆରୀ 28, 2021ରେ ନୂଆଦିଲ୍ଲୀର କାରିଆପ୍ପା ପଡିଆଠାରେ ନ୍ୟାସନାଲ କ୍ୟାଡେଟ କର୍ପ୍ସ  ରାଲିକୁ ସମ୍ବୋଧନ କରିବେ । ଏହି ଅବସରରେ କେନ୍ଦ୍ର ପ୍ରତିରକ୍ଷା ମନ୍ତ୍ରୀ, ପ୍ରତିରକ୍ଷା ମୁଖ୍ୟ ଏବଂ ତିନି ସଶସ୍ତ୍ର ସେନାବାହିନୀର ମୁଖ୍ୟମାନେ ଯୋଗ ଦେବେ ।
କାର୍ଯ୍ୟକ୍ରମ ମଧ୍ୟରେ ପ୍ରଧାନମନ୍ତ୍ରୀ ଅଭିବାଦନ ଗ୍ରହଣ କରିବେ । ଏଥିସହିତ ପ୍ରଦର୍ଶିତ ସାଂସ୍କୃତିକ କାର୍ଯ୍ୟକ୍ରମ ଏବଂ ଏନସିସି ଦଳର ପରେଡରେ ଅଭିବାଦନ ଗ୍ରହଣ କରିବେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ ୫.୫ କୋଟି ଡୋଜ୍ ଟିକା ଦିଆସରିଛି
ଗତ ୨୪ ଘଣ୍ଟା ମଧ୍ୟରେ ୨୩ ଲକ୍ଷରୁ ଅଧିକ ଡୋଜ୍ ଟିକା ଦିଆଯାଇଛି
ମହାରାଷ୍ଟ୍ର, ପଞ୍ଜାବ, କର୍ଣ୍ଣାଟକ, ଛତିଶଗଡ଼ ଏବଂ ଗୁଜରାଟରେ ଦୈନିକ କରୋନା ମାମଲା ବୃଦ୍ଧି ପାଉଛି
୨୬ ମାର୍ଚ୍ଚ ୨୦୨୧, ଦିଲ୍ଲୀ ଆଜି ସକାଳ ୭ଟା ମଧ୍ୟରେ ଦେଶବ୍ୟାପୀ ୯,୦୧,୮୮୭ ସେସନରେ ମୋଟ ୫.୫ କୋଟି ରୁ ଅଧିକ ଡୋଜ୍ ଟିକା ଦିଆଯାଇଥିବା ବେଳେ ଟିକାକରଣ ଅଭିଯାନ ଅଧିକ ଗତିଶୀଳ ହୋଇଛି । ଏହା ମଧ୍ୟରେ ରହିଛି, ୮୦,୩୪,୫୪୭ ଏଚସିଡବ୍ଲୁ , ୫୧,୦୪,୩୯୮ ଏଚସିଡବ୍ଲୁ , ୮୫,୯୯,୯୮୧ ଏଫଏଲଡବ୍ଲୁ  ଏବଂ ୩୩,୯୮,୫୭୦ ଏଫଏଲଡବ୍ଲୁ , ୪୫ ବର୍ଷରୁ ଅଧିକ ବୟସର ଦୁରାରୋଗ୍ୟରେ ପୀଡ଼ିତ ୫୫,୯୯,୭୭୨ ଜଣ ହିତାଧିକାରୀ ଏବଂ ୬୦ ବର୍ଷରୁ ଅଧିକ ବୟସର ୨,୪୭,୬୭,୧୭୨ ଜଣ ହିତାଧିକାରୀଙ୍କ ଟିକାକରଣ ।
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
80,34,547
|
|
51,04,398
|
|
85,99,981
|
|
33,98,570
|
|
55,99,772
|
|
2,47,67,172
|
|
5,55,04,440
ଟିକାକରଣ ଅଭିଯାନର ୬୯ତମ ଦିବସ ରେ ୨୩ ଲକ୍ଷ ରୁ ଅଧିକ ଟିକା ଦିଆଯାଇଛି । ଏହା ମଧ୍ୟରେ ଅଛି ୪୦,୫୯୫ ସେସନରେ ୨୧,୫୪,୯୩୪ ହିତାଧିକାରୀଙ୍କୁ ପ୍ରଥମ ଡୋଜ୍ ଏବଂ ୨,୦୩,୭୯୭ ଏଚସିଡବ୍ଲୁ ଓ ଏଫଏଲଡବ୍ଲୁଙ୍କୁ ଦ୍ୱିତୀୟ ଡୋଜ୍ ଦିଆଯାଇଛି ।
ଗତ ୨୪ ଘଣ୍ଟା ମଧ୍ୟରେ ହୋଇଥିବା ମୋଟ ଟିକାକରଣର ୭୦% ଦିଆଯାଇଛି ୧୦ଟି ରାଜ୍ୟରେ ।
ପାଞ୍ଚଟି ରାଜ୍ୟ; ମହାରାଷ୍ଟ୍ର, ପଞ୍ଜାବ, କର୍ଣ୍ଣାଟକ, ଛତିଶଗଡ଼ ଏବଂ ଗୁଜରାଟରେ ଦୈନିକ ନୂଆ କରୋନା ମାମଲା ବୃଦ୍ଧି ପାଉଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୫୯,୧୧୮ ନୂଆ କରୋନା ମାମଲା ଆସିଛି ।
ମହାରାଷ୍ଟ୍ରରେ କ୍ରମାଗତ ଭାବେ ସର୍ବାଧିକ ଦୈନିକ ନୂଆ ମାମଲା ୩୫,୯୫୨ ଆସିଛି । ଏହା ପଛକୁ ପଞ୍ଜାବରେ ୨୬୬୧ ଏବଂ କର୍ଣ୍ଣାଟକରେ ୨୫୨୩ ନୂଆ ମାମଲା ଆସିଛି ।
ନିମ୍ନରେ ସୂଚିତ ହୋଇଥିବା ୧୦ଟି ରାଜ୍ୟରେ ଦୈନିକ ନୂଆ କରୋନା ମାମଲା ଉଦ୍ଧ୍ୱର୍ମୁଖୀ ରହିଛି ।
ଫେବ୍ରୁଆରୀ ମଝାମଝି ବେଳକୁ ଦେଶରେ ମୋଟ କରୋନା ସକ୍ରିୟ ମାମଲା ସବୁଠାରୁ ତଳେ ରହିବା ପରେ ଏବେ କ୍ରମାଗତ ଭାବେ ବୃଦ୍ଧି ପାଇ ଚାଲିଛି । ଏହା ଆଜି ଅଛି ୪.୨୧ ଲକ୍ଷ  । ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ସିଧାସଳଖ ୨୫,୮୭୪ ବୃଦ୍ଧି ପାଇଛି ।
ତିନୋଟି ରାଜ୍ୟ, ମହାରାଷ୍ଟ୍ର, କେରଳ ଏବଂ ପଞ୍ଜାବରେ ମିଳିତ ଭାବେ ଦେଶର ମୋଟ ସକ୍ରିୟ କରୋନା ମାମଲାର ୭୩.୬୪% ରହିଛି ।
ଭାରତରେ ମୋଟ ସୁସ୍ଥଙ୍କ ସଂଖ୍ୟା ଆଜି ରହିଛି ୧,୧୨,୬୪,୬୩୭ । ଜାତୀୟ ସୁସ୍ଥତା ହାର ଏବେ ୯୫.୦୯% ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୩୨,୯୮୭ ଜଣ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୨୫୭ ଜଣଙ୍କର କରୋନାରେ ପ୍ରାଣହାନି ହୋଇଛି । ଏହା ମଧ୍ୟରୁ ୭୮.୬% ମୃତୁ୍ୟ ହୋଇଛି ଛଅଟି ରାଜ୍ୟରେ । ମହାରାଷ୍ଟ୍ରରେ ସର୍ବାଧିକ ୧୧ ଜଣଙ୍କ ମୃତୁ୍ୟ ହୋଇଛି । ଏହା ପଛକୁ ପଞ୍ଜାବରେ ୪୩ ଜଣଙ୍କ ମୃତୁ୍ୟ ହୋଇଛି ।
୧୪ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗତ ୨୪ ଘଣ୍ଟା ମଧ୍ୟରେ କୋଭିଡରେ କେହି ପ୍ରାଣ ହରାଇନାହାନ୍ତି । ଏସବୁ ହେଲା; ରାଜସ୍ଥାନ, ଜମ୍ମୁ ଏବଂ କାଶ୍ମୀର , ଝାଡ଼ଖଣ୍ଡ, ଓଡ଼ିଶା, ପୁଡୁଚେରୀ, ଲାକ୍ଷାଦ୍ୱୀପ, ସିକିମ, ଦାମନ ଓ ଡିଉ ଏବଂ ଦାଦ୍ରା ଓ ନଗର ହାବେଲି, ଲଦାଖ , ମଣିପୁର, ତ୍ରିପୁରା, ମିଜୋରାମ, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ଏବଂ ଅରୁଣାଚଳ ପ୍ରଦେଶ ।
SR
(
ପ୍ରତିରକ୍ଷା ମନ୍ତ୍ରଣାଳୟ
ଡିଆରଡିଓ ପକ୍ଷରୁ ଆକାଶ –ଏନଜିର ସଫଳ ପରୀକ୍ଷଣ
ତିନି ଦିନ ଭିତରେ ଦ୍ୱିତୀୟ ଉଡାଣ ପରୀକ୍ଷଣ
ଉଚ୍ଚସ୍ତରୀୟ ଗତିରେ ଆସୁଥବା ଏବଂ ପ୍ରବଳ ବେଗରେ ପ୍ରବାହିତ ପବନ ଭଳି ବିପଦକୁ ରୋକିବାରେ ସଂପୂର୍ଣ୍ଣ ସଫଳ
ଭାରତୀୟ ବାୟୁ ସେନାର ସୁରକ୍ଷା କ୍ଷମତାରେ ଅଭୂତପୂର୍ବ ଯୋଗଦାନ କରିବ
ପ୍ରତିରକ୍ଷା ମନ୍ତ୍ରୀ ଦେଲେ ଡିଆରଡ଼ିଓକୁ ବଧେଇ
ପ୍ରତିରକ୍ଷା ଅନୁସନ୍ଧାନ ଏବଂ ବିକାଶ ସଂଗଠନ  ପକ୍ଷରୁ ୨୩ ଜୁଲାଇ, ୨୦୨୧ ତାରିଖ ଦିନ ପୂର୍ବାହ୍ନ ୧୧.୪୫ ମିନିଟରେ ଓଡ଼ିଶା ଉପକୂଳ ସମନ୍ୱିତ ପରୀକ୍ଷଣ ରେଞ୍ଜ, ଚାନ୍ଦିପୁରଠାରୁ ନୂତନ ପିଢ଼ିର ଆକାଶ  କ୍ଷେପଣାସ୍ତ୍ରର ସଫଳ ଉଡାଣ ପରୀକ୍ଷଣ କରାଯାଇଛି । ଏହି ପରୀକ୍ଷଣ ଅତି ଦ୍ରୁତଗତିଯୁକ୍ତ ମାନବରହିତ ଆକାଶମାର୍ଗର ଲକ୍ଷ୍ୟ ବିରୁଦ୍ଧରେ କରାଯାଇଥିଲା ଯାହାକୁ କ୍ଷେପଣାସ୍ତ୍ର ଦ୍ୱାରା ସଫଳତାପୂର୍ବକ ଇଣ୍ଟରସେପ୍ଟ କରାଯାଇଥିଲା । ଉଡାଣ ପରୀକ୍ଷଣ ଦ୍ୱାରା ସ୍ୱଦେଶୀ ମଲ୍ଟି- ଫଙ୍କସନ୍ ରାଡ଼ାର ଏବଂ କମାଣ୍ଡ, କଣ୍ଟ୍ରୋଲ ଏବଂ କମ୍ୟୁନିକେଶନ ସିଷ୍ଟମ ସହିତ କ୍ଷେପଣାସ୍ତ୍ର ସହିତ ସଂଯୁକ୍ତ ସଂପୂର୍ଣ୍ଣ ଅସ୍ତ୍ରଶସ୍ତ୍ର ପ୍ରଣାଳୀର କାର୍ଯ୍ୟଦକ୍ଷତାକୁ ମାନ୍ୟତା ପ୍ରଦାନ କରାଯାଇ ସାରିଛି । ଏହିସବୁ ଅସ୍ତ୍ରଶସ୍ତ୍ର ପ୍ରଣାଳୀର ଅତି ପ୍ରତିକୂଳ ପାଗ ସ୍ଥିତିରେ ପରୀକ୍ଷଣ କରାଯାଇଥିଲା ଯାହା ଫଳରେ ଏହି ଅସ୍ତ୍ର ପ୍ରଣାଳୀକୁ ଯେକୌଣସି ପାଗରେ କାର୍ଯ୍ୟଦକ୍ଷତାର କ୍ଷମତାକୁ ସିଦ୍ଧ କରିଛି ।
ଆଇଟିଆର, ଚାନ୍ଦିପୁର ଦ୍ୱାରା ମୁତୟନ ଅନେକ ରାଡାର, ଟେଲିମେଟ୍ରି ଏବଂ ଇଲେକ୍ଟ୍ରୋ ଅପ୍ଟିକାଲ ଟ୍ରାକିଂ ସିଷ୍ଟମ ଦ୍ୱାରା ହାସଲ କରାଯାଇଥିôା ଡାଟା ମାଧ୍ୟମରେ ଏହିସବୁ ଅସ୍ତ୍ରଶସ୍ତ୍ର ପ୍ରଣାଳୀର ପ୍ରଦର୍ଶନକୁ ଗ୍ରହଣ କରାଯାଇଛି । ଭାରତୀୟ ବାୟୁସେନାର ଅଧିକାରୀମାନଙ୍କର ଏକ ଟିମ୍ ଏହି ପରୀକ୍ଷଣକୁ ଲକ୍ଷ୍ୟ କରିଥିଲେ ।
ଜୁଲାଇ ୨୧, ୨୦୨୧ ତାରିଖ ଦିନ ବିନା ସିକରଯୁକ୍ତ କ୍ଷେପଣାସ୍ତ୍ରକୁ ସଫଳତାପୂର୍ବକ ଉଡାଣ ପରୀକ୍ଷଣ କରାଯାଇଥିଲା ଏବଂ ମିଶନର ସମସ୍ତ ଆବଶ୍ୟକତା ପୂରଣ କରାଯାଇଥିଲା ।
https://pib.gov.in/PressReleasePage.aspx?PRID=1737569
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ତିନିଦିନ ବ୍ୟବଧାନରେ ଆକାଶ –ଏନଜିର ଦ୍ୱିତୀୟ ସଫଳ ଉଡାଣ ପରୀକ୍ଷଣ ନିମନ୍ତେ ଡିଆରଡିଓ, ଭାରତୀୟ ବାୟୁସେନା ଏବଂ ଉଦ୍ଦ୍ୟୋଗ ଜଗତକୁ ଅଭିନନ୍ଦନ ଜଣାଇଛନ୍ତି । ସେ କହିଛନ୍ତି ଯେ ଏଭଳି ଅତ୍ୟାଧୁନିକ କ୍ଷେପଣାସ୍ତ୍ର ପ୍ରଣାଳୀର ବିକାଶ ଦ୍ୱାରା ଭାରତୀୟ ବାୟୁସେନାର ଆକାଶମାର୍ଗ ସୁରକ୍ଷା କ୍ଷମତା ଅଭୂତପୂର୍ବ ଭାବେ ବୃଦ୍ଧି ହୋଇଥିବା ସାବ୍ୟସ୍ତ ହୋଇପାରିଛି ।
ପ୍ରତିରକ୍ଷା ଅନୁସନ୍ଧାନ ଓ ବିକାଶ ବିଭାଗର ସଚିବ ଏବଂ ଡିଆରଡିଓର ଅଧ୍ୟକ୍ଷ ଡକ୍ଟର ଜି ସତୀଶ ରେଡ୍ଡୀ ଆକାଶ ଏନଜିର ସଫଳ ପରୀକ୍ଷଣ ନିମନ୍ତେ ସେଥିରେ ସଂପୃକ୍ତ ଟିମକୁ ଅଭିନନ୍ଦନ ଜଣାଇଛନ୍ତି । ଏଭଳି ଭୀଷଣ ଗତିରେ ଆସୁଥିବା ଏବଂ ଅତି ତୀବ୍ର ପବନ ଭଳି ବିପଦକୁ ରୋକିବାର କ୍ଷମତା ଏହି କ୍ଷେପଣାସ୍ତ୍ର ପରୀକ୍ଷଣରୁ ସାବ୍ୟସ୍ତ ହୋଇଛି ।
SS
(Visitor Counter : 185
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
କୋଭିଡ-19 ଉପରେ ନଜର ରଖିବା ଲାଗି ସ୍ମାର୍ଟ ସିଟି ମିଶନର ଡାଟା ଡେସବୋର୍ଡ ସହାୟତା କରିବ
ପୁଣେ, ସୁରଟ, ବେଙ୍ଗାଲୁରୁ ଏବଂ ତୁମାକୁରୁ ଭଳି ସ୍ମାର୍ଟ ସହରଗୁଡିକ କୋଭିଡ-19ର ସମ୍ପର୍କରେ ଟିକିନିଖି ତଥ୍ୟ ଆହରଣ ପାଇଁ ସମନ୍ଵିତ ଡାଟା ଡ଼େସବୋର୍ଡର ସହାୟତା ନେଉଛନ୍ତି ।
ପୁଣେ ସ୍ମାର୍ଟ ସିଟି ବିକାଶ ନିଗମ ଲିମିଟେଡ ଏବଂ ପୁଣେ ପୌର ନିଗମ ଉଭୟେ ମିଶି କରୋନା ଭୁତାଣୁର ମୁକାବିଲା ପାଇଁ ଏକ ସମନ୍ଵିତ ଡାଟା ଡ଼େସବୋର୍ଡ ପ୍ରସ୍ତୁତ କରିଛନ୍ତି । ସେଠାରେ ଘଟୁଥିବା ପ୍ରତ୍ୟେକ କରୋନା ସଂକ୍ରମିତ ଅଞ୍ଚଳକୁ ମାନଚିତ୍ର ଦ୍ଵାରା ଚିହ୍ନଟ କରାଯାଇ ତାକୁ ବଫର ଜୋନ ଭାବେ ରଖାଯାଉଛି । ସେହି ଅନୁସାରେ ନଗର ପ୍ରଶାସନ ଡ଼େସବୋର୍ଡ ରେ ଚିହ୍ନିତ ସଂକ୍ରମଣ ଅଞ୍ଚଳରେ ମହାମାରୀକୁ ରୋକିବା ଦିଗରେ ବିଭିନ୍ନ ଯୋଜନା କାର୍ଯ୍ୟକାରୀ କରୁଛି । ଏହାଛଡା ସ୍ମାର୍ଟ ସିଟି ସମନ୍ଵିତ ଡ଼େସବୋର୍ଡ ମଧ୍ୟ କ୍ଵାରେଣ୍ଟାଇନରେ ଥିବା ସମ୍ଭାବ୍ୟ ରୋଗୀମାନଙ୍କ ସ୍ଵାସ୍ଥ୍ୟାବସ୍ଥା ମଧ୍ୟ ନଜର ରଖୁଛି । ସୁରଟ ପୌର ମହାନିଗମ ମଧ୍ୟ ଅନଲାଇନ ଡ଼େସବୋର୍ଡ ମାଧ୍ୟମରେ ଏହାର ପୌର ୱେବସାଇଟରେ ଜନସାଧାରଣଙ୍କୁ କୋଭିଡ-19 ସଂକ୍ରାନ୍ତ ତାଜା ତଥ୍ୟ ପ୍ରଦାନ କରୁଛି । ଏହି ଡ଼େସବୋର୍ଡର ଠିକଣା ହେଲା – https://www.suratmunicipal.gov.in/others/CoronaRelated । ସେହିପରି ବେଙ୍ଗାଲୁରୁ ଏବଂ ତୁମାକୁରୁ ମଧ୍ୟ ଏକ ନିୟନ୍ତ୍ରଣ କକ୍ଷ ସ୍ଥାପନ କରି 8 କିଲୋମିଟର ବ୍ୟାସାର୍ଦ୍ଧ ମଧ୍ୟରେ ଥିବା କରୋନା ସଂକ୍ରମିତ ରୋଗୀଙ୍କୁ ଚିହ୍ନଟ କରି ସେ ଅଞ୍ଚଳରେ ସଂକ୍ରମଣ ବ୍ୟାପିବାକୁ ରୋକି ପାରୁଛି । କୋଭିଡ-19 ଡ଼େସବୋର୍ଡରୁ ତଥ୍ୟ ଆହରଣ କରି ବୃହତ ବେଙ୍ଗାଲୁରୁ ମହାନଗର ପାଳିକା କରୋନା ସଂକ୍ରମଣ ନେଇ ସବିଶେଷ ତଥ୍ୟ ସମ୍ବଳିତ ଏକ ଦୈନିକ ବୁଲେଟିନ ପ୍ରକାଶ କରୁଛି । କରୋନା ତଥ୍ୟ ଆହରଣ ନିମନ୍ତେ ସ୍ଥାପିତ ନିୟନ୍ତ୍ରଣ କକ୍ଷ, ସିସିଟିଭି ପର୍ଯ୍ୟବେକ୍ଷଣ, ଜିଆଇଏସ ମ୍ୟାପିଙ୍ଗ, ସ୍ୱାସ୍ଥ୍ୟ ସେବା ନିଯୁକ୍ତ କର୍ମଚାରୀମାନଙ୍କ ଜିପିଏସ ଟ୍ରାକିଂ ଭଳି ପଦ୍ଧତି ଦ୍ଵାରା କାର୍ଯ୍ୟଗ୍ରହଣ କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-19ର ସମାଧାନର ସୂତ୍ର ମାଇଁଗଭଇଣ୍ଡିଆ ଜରିଆରେ ପଠାଇବାକୁ ପ୍ରଧାନମନ୍ତ୍ରୀଙ୍କ ଅନୁରୋଧ
• ସ୍ୱାସ୍ଥ୍ୟ କର୍ମୀଙ୍କୁ ପ୍ରଶଂସା କରିବା ସହିତ ଭାରତ ସବୁଠାରୁ ଭଲ କାମ କରୁଛି କହିଲେ ପ୍ରଧାନମନ୍ତ୍ରୀ
ଭାରତ ସରକାରଙ୍କ ନାଗରିକମାନଙ୍କ ପାଇଁ ଉଦ୍ଦିଷ୍ଟ ମାଇଁଗଭଇଣ୍ଡିଆ ଜରିଆରେ କୋଭିଡ-19ର ବୈଷୟିକ ସମାଧାନ ସୂତ୍ର ଶେୟାର କରିବାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜନସାଧାରଣଙ୍କୁ ନିବେଦନ କରିଛନ୍ତି ।
ଏକ ଟ୍ୱିଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି ଯେ ଏକ ସୁସ୍ଥ ଓ ନିରାମୟ ବିଶ୍ୱ ଗଠନରେ ଉଦ୍ଭାବନ ଓ ବୈଷୟିକ ଜ୍ଞାନର ଏକ ପ୍ରମୁଖ ଭୂମିକା ରହିଛି । କୋଭିଡ-19 ପାଇଁ ଅନେକ ଲୋକ ବୈଷୟିକ ଜ୍ଞାନ ସମ୍ବଳିତ ସମାଧାନର ସୂତ୍ରକୁ ଶେୟାର କରୁଛନ୍ତି । ସେମାନେ @mygovindia ଜରିଆରେ ଶେୟାର କରିବାକୁ ମୁଁ ନିବେଦନ କରୁଛି । ଏହି ପ୍ରଚେଷ୍ଟା ଅନେକଙ୍କ ପାଇଁ ଉପକାରୀ ହେବ ।
@ଇଣ୍ଡିଆ ଫାଇଟସ କରୋନା
କୋଭିଡ-19କୁ ରୋକିବାରେ ସ୍ୱାସ୍ଥ୍ୟ କର୍ମଚାରୀମାନଙ୍କ ଭୂମିକାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି । ଏକ ଟ୍ୱିଟ ଜରିଆରେ ସେ କହିଛନ୍ତି ଯେ, ସବୁବେଳେ ସେମାନେ ଯେପରି ସହାୟତା ପ୍ରଦାନ କରୁଛନ୍ତି ଆମେ ତାହା ଭୁଲି ପାରିବା ନାହିଁ ।
ଭାରତ କିପରି କୋଭିଡ-19ର ମୁକାବିଲା କରୁଛି ତା ଉପରେ ଅନେକ ଲୋକ ଆଲୋକପାତ କରୁଛନ୍ତି । କୋଭିଡ-19ର ପ୍ରଶମନ ଦିଗରେ କାର୍ଯ୍ୟରତ ଡାକ୍ତର, ସେବିକା, ନଗରନିଗମ ଓ ବିମାନଘାଟୀ କର୍ମଚାରୀ ଏବଂ ଏଥିରେ କାର୍ଯ୍ୟରତ ସମସ୍ତ ବ୍ୟକ୍ତିଙ୍କ ନୈତିକ ମନୋବଳ ଦୃଢ଼ ବୋଲି ସେ ଅଶାପୋଷଣ କରିଛନ୍ତି ।
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ଆମେରିକା ସେଓ ଉପରେ ଅତିରିକ୍ତି ପ୍ରତିଶୋଧମୂଳକ ଶୁଳ୍କ ପ୍ରତ୍ୟାହାର ଦ୍ୱାରା ଘରୋଇ ସେଓ ଉତ୍ପାଦନକାରୀଙ୍କ ଉପରେ କୌଣସି ପ୍ରଭାବ ପଡ଼ିବ ନାହିଁ
ଆମେରିକା ସେଓ ଉପରେ ୫୦% ଏମଏଫଏନ ଶୁଳ୍କ ଲାଗୁ ରହିବ, କେବଳ ଅତିରିକ୍ତ ୨୦% ଶୁଳ୍କ ଅପସାରଣ କରାଯିବ
ଆମେରିକାରୁ ଆସୁଥିବା ସେଓ ଅନ୍ୟ ଦେଶମାନଙ୍କର ସେଓ ସହିତ ସମାନ ସ୍ଥିତିରେ ବଜାର ପ୍ରତିଦ୍ୱନ୍ଦ୍ୱିତାର ସାମ୍ନା କରିବ
ଆମେରିକାକୁ ଭାରତୀୟ ଇସ୍ପାତ ଓ ଆଲୁମିନିୟମ ରପ୍ତାନି ଲାଗି ବଜାର ପହଞ୍ଚକୁ ପୁନଃସ୍ୱାଭାବିକ କରିବା ଲାଗି ବିବାଦର ସମାଧାନ
ଭାରତ ଏବଂ ଆମେରିକା ମଧ୍ୟରେ ବହୁଦିନ ଧରି ବିଳମ୍ବିତ ହୋଇ ପଡ଼ି ରହିଥିବା ଛଅଟି ବିଶ୍ୱ ବାଣିଜ୍ୟ ସଂଗଠନ ବିବାଦର ଆପୋସ ସମାଧାନ ଲାଗି ଦୁଇ ଦେଶ ନିଷ୍ପତ୍ତି ନେଇଛନ୍ତି । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଆମେରିକା ଗସ୍ତ ସମୟରେ ବିବାଦଗୁଡ଼ିକର ସମାଧାନ ପାଇଁ ଉଭୟ ପକ୍ଷ ସହମତ ହୋଇଛନ୍ତି। ଏହି କ୍ରମରେ ଆମେରିକାରୁ ଆମଦାନୀ କରାଯାଉଥିବା ସେଓ ସମେତ ଆଠଟି ଉତ୍ପାଦ ଉପରୁ ଭାରତ ଅତିରିକ୍ତ ଶୁଳ୍କ ପ୍ରତ୍ୟାହାର କରିବ । ଭାରତର ଏହି ପଦକ୍ଷେପ ଫଳରେ ଆମେରିକା ବଜାରକୁ ଭାରତୀୟ ଇସ୍ପାତ ଓ ଆଲୁମିନିୟମ ରପ୍ତାନି ନିମନ୍ତେ ମାର୍ଗପ୍ରଶସ୍ତ ହେବ ।
ଏହି ନିଷ୍ପତ୍ତି ଦ୍ୱାରା ଘରୋଇ ସେଓ ଉତ୍ପାଦନକାରୀଙ୍କ ଉପରେ କୌଣସି ନକାରାତ୍ମକ ପ୍ରଭାବ ପଡ଼ିବ ନାହିଁ । ଏଥିସହିତ ପ୍ରିମିୟମ ବଜାର ସ୍ତରରେ ପ୍ରତିଯୋଗିତା ବୃଦ୍ଧି ପାଇବ ଯାହାଫଳରେ ଉପଭୋକ୍ତାଙ୍କ ପାଇଁ ଉଚିତ୍ ମୂଲ୍ୟରେ ଉନ୍ନତ ଗୁଣବତ୍ତା ସୁନିଶ୍ଚିତ ହୋଇପାରିବ ।
ଏହି ଶୁଳ୍କ ପ୍ରତ୍ୟାହାର କରିବା ପରେ ଆମେରିକାର ସେଓ ଅନ୍ୟ ଦେଶମାନଙ୍କର ସେଓ ସହିତ ସମାନ ସ୍ତରରେ ପ୍ରତିଦ୍ୱନ୍ଦ୍ୱିତା କରିବ ।
ସରକାରଙ୍କ ଏହି ନିଷ୍ପତ୍ତି ସ୍ୱତନ୍ତ୍ର ବଜାର ପର୍ଯ୍ୟାୟ ଓ ନିର୍ଦ୍ଦିଷ୍ଟ ଚାହିଦା ରହିଥିବା ପ୍ରିମିୟମ ଗୁଣବତ୍ତା ବିଶିଷ୍ଟ ସେଓ ଆମଦାନୀକୁ ସୁନିଶ୍ଚିତ କରିବ ।
୨୦୧୯ରେ ଭାରତର କେତେକ ଇସ୍ପାତ ଓ ଆଲୁମିନିୟମ ଉତ୍ପାଦ ଉପରେ ଆମେରିକା ଶୁଳ୍କ ବୃଦ୍ଧି କରିବା ପରେ ଏହାର ପ୍ରତିଶୋଧମୂଳକ ପଦକ୍ଷେପ ସ୍ୱରୂପ ଆମେରିକୀୟ ସେଓ ଉପରେ ୨୦% ଅତିରିକ୍ତ ଶୁଳ୍କ ଲାଗୁ କରାଯାଇଥିଲା। ଆମେରିକା ସମେତ ଅନ୍ୟ ଦେଶର ସେଓ ଉପରେ ଲାଗୁ ହେଉଥିବା ୫୦% ସବୁଠୁ ପସନ୍ଦଯୋଗ୍ୟ ରାଷ୍ଟ୍ର  ଶୁଳ୍କରେ କୌଣସି ହ୍ରାସ କରାଯାଇନାହିଁ, ବରଂ ଏହା ପୂର୍ବପରି ବଳବତ୍ତର ରହିବ ।
ଆମେରିକୀୟ ସେଓ ଉପରେ ଏହି ଅତିରିକ୍ତ ଶୁଳ୍କ ଲାଗୁ ହେବା ପରେ ବିଗତ ପାଞ୍ଚଟି ଆର୍ଥିକ ବର୍ଷରେ ବିଶ୍ୱରୁ ହେଉଥିବା ସେଓ ଆମଦାନୀ ପରିମାଣ ୨୩୯-୩୦୫ ନିୟୁତ ଆମେରିକୀୟ ଡଲାର  ମଧ୍ୟରେ ସ୍ଥିର ରହିଛି । ୨୦୧୮-୧୯ ଆର୍ଥିକ ବର୍ଷରେ ଆମେରିକାରୁ ୧୪୫ ନିୟୁତ ଆମେରିକୀୟ ଡଲାର  ସେଓ ଆମଦାନୀ ହୋଇଥିବା ବେଳେ ୨୦୨୨-୨୩ରେ ଏହା ୫.୨୭ ନିୟୁତ ଡଲାର କୁ ହ୍ରାସ ପାଇଛି।
ଆମେରିକୀୟ ସେଓ ଉପରେ ପ୍ରତିଶୋଧମୂଳକ ଶୁଳ୍କ ଲାଗୁ ହେବା କାରଣରୁ ଆମେରିକୀୟ ସେଓ ବଜାର ଅଂଶକୁ ଅନ୍ୟ ଦେଶମାନେ ଅକ୍ତିଆର କରି ନେଇଥିଲେ। ଆମେରିକାକୁ ବାଦ୍ ଦେଲେ ଅନ୍ୟ ଦେଶରୁ ଆମଦାନୀ କରାଯାଉଥିବା ସେଓ ପରିମାଣ ୨୦୧୮-୧୯ରେ ୧୬୦ ନିୟୁତ ଆମେରିକୀୟ ଡଲାରରୁ ବୃଦ୍ଧି ପାଇ ୨୦୨୨-୨୩ ଆର୍ଥିକ ବର୍ଷରେ ୨୯୦ ନିୟୁତ ଆମେରିକୀୟ ଡଲାରରେ ପହଞ୍ଚିଥିଲା, ଯେଉଁଥିରୁ ବଜାର ସ୍ଥିତି ସ୍ପଷ୍ଟ ଭାବେ ପରିଲକ୍ଷିତ ହୋଇଥାଏ। ତୁର୍କୀ, ଇଟାଲୀ, ଚିଲି, ଇରାନ ଓ ନ୍ୟୁଜିଲାଣ୍ଡ ଆଦି ଦେଶ ଭାରତକୁ ଶୀର୍ଷ ସେଓ ରପ୍ତାନିକାରୀ ଦେଶ ଭାବେ ପରିଗଣିତ ହୋଇଥାନ୍ତି ଯେଉଁମାନେ ଆମେରିକା ବଜାରର ଅଂଶ ହାସଲ କରି ନେଇଥିଲେ।
ଏହାବ୍ୟତୀତ ୮ ମେ ୨୦୨୩ରେ ଡିଜିଏଫଟି ପକ୍ଷରୁ ଦ୍ୱାରା ବିଜ୍ଞପ୍ତି ସଂଖ୍ୟା ୫/୨୦୨୩ ମାଧ୍ୟମରେ ଭୂଟାନକୁ ଛାଡ଼ି ସବୁ ଦେଶ ପାଇଁ ୫୦ ଟଙ୍କା ପ୍ରତି କିଲୋଗ୍ରାମ ଏମଆଇପି  ଲାଗୁ କରି ଆଇଟିସି୦୮୦୮୧୦୦୦ ଅଧୀନରେ ସେଓ ପାଇଁ ଆମଦାନୀ ନୀତିରେ ସଂଶୋଧନ କରାଯାଇଥିଲା।
ଆମେରିକା ସେଓ ଉପରେ ଅତିରିକ୍ତ ଶୁଳ୍କ ଲାଗୁ ହେବା ପରେ ପ୍ରିମିୟମ ବଜାର ପର୍ଯ୍ୟାୟରେ ତୁର୍କୀ, ବ୍ରାଜିଲ, ନ୍ୟୁଜିଲାଣ୍ଡ, ଇଟାଲୀ ଆଦି ଦେଶ ଏହାର ବଜାର ଅଂଶକୁ ଅକ୍ତିଆର କରି ନେଇଥିଲେ ।
ସେଓ ଆମଦାନୀର ବିସ୍ତୃତ ତଥ୍ୟ ନିମ୍ନରେ ଦିଆଗଲା :